stanford-oval/wikipedia huggingface dataset:
OnePlus 6

| OnePlus 6 |
| --- | --- |

Valmistaja:  OnePlus
Slogan:  The Speed You Need
Julkaistu:  16. toukokuuta 2018
Edeltäjä:  OnePlus 5T
Seuraaja:  OnePlus 6T
Mitat:  155,7 × 75,4 × 7,75 mm
Paino:  162 g
Näyttö:  6,28 tuumaa 
Näytön kuvatarkkuus:  2 280 × 1 080 px 
Suoritin:  Qualcomm Snapdragon 845
Grafiikkapiiri:  Adreno 630
Keskusmuisti:  6 tai 8 Gt
Flash-muisti:  64, 128 tai 256 Gt
Takakamera:  16 ja 20 Mpx
Etukamera:  16 Mpx
Musiikkisoitin:  on
Käyttöjärjestelmä:  Android 8.1 
Akku:  3 300 mAh
Liitännät:  USB 2.0, Type-C, 3.5 mm kuulokeliitin
Muistikorttipaikka:  ei ole
Infobox OKNimi-testi OK: 
OnePlus 6 on OnePlussan valmistama älypuhelin, joka on OnePlus 5T:n seuraaja.
Julkistus

OnePlus julkaisi OnePlus 6:n 16. toukokuuta 2018 Lontoossa järjestetyssä tilaisuudessa. Myynti Suomessa alkoi 21. toukokuuta 2018.
Ominaisuudet

Puhelin on saatavilla joko 6 tai 8 gigatavun RAM-muistilla, ja sisäistä tallennustilaa on 64, 128 tai 256 gigatavua. Puhelin julkaistiin aluksi kolmessa eri värissä: kiiltävä musta (Mirror Black), mattamusta (Midnight Black) ja valkoinen (Silk White).
Puhelimessa on Qualcomm Snapdragon 845 -prosessori ja Adreno 630 -grafiikkapiiri. Puhelimen AMOLED-näyttö on aiemmista OnePlussan puhelimista poiketen 19:9-kuvasuhteinen AMOLED-näyttö, jossa on lovi yläreunassa. Puhelimen etu- ja takaosa ovat kummatkin Gorilla Glass 5 -lasia. Sormenjälkitunnistin on puhelimen takana kameroiden alapuolella.
OnePlus 6:ssa on takana kaksoiskamera; Sony IMX 519 on ykköskamera, ja Sony IMX 376K vastaa bokeh-efektistä.
Puhelin on valmistajan mukaan vettä sietävä, mutta sitä ei ole sertifioitu IP-koodin mukaisesti. OnePlus suosittelee, ettei puhelinta käytettäisi veden alla. Tubettaja JerryRigEverythingin mukaan puhelimessa on IP67-luokitusta vastaavia kosteudenestoratkaisuja.
USS Picuda (SS-382)

| USS Picuda |
| --- | --- |


Aluksen vaiheet
Rakentaja:  Portsmouthin laivastontelakka, Kittery, Maine
Kölinlasku:  15. maaliskuuta 1943
Laskettu vesille:  12. heinäkuuta 1943
Palveluskäyttöön:  16. lokakuuta 1942
Poistui palveluskäytöstä:  1. lokakuuta 1972
Tekniset tiedot
Uppouma:  1 550 t (pinnalla) 2 463 t (sukellus)
Pituus:  95,02 m
Leveys:  8,31 m
Syväys:  5,13 m
Koneteho:  5 400 shp (pinnalla) 2 740 shp (sukellus)
Nopeus:  20,25 solmua (pinnalla) 8,75 solmua (sukellus)
Miehistöä:  80-81
Aseistus
Aseistus:  1 × 5"/25 tykki 1 × Bofors 40 mm 1 × Oerlikon 20 mm 10 × 21" torpedoputkea
USS Picuda (runkonumero SS-382) oli Yhdysvaltain laivaston vuonna 1943 vesillelaskettu Balao-luokan sukellusvene.
Valmistus

Alus tilattiin Portsmouthin laivastontelakalta Kitterystä Mainesta, missä köli laskettiin 15. maaliskuuta 1943. Alus laskettiin vesille 12. heinäkuuta kumminaan Robert H. Englishin puoliso ja otettiin palvelukseen 16. lokakuuta ensimmäisenä päällikkönään Albert Raborn.
Espanjan laivasto

Espanjan laivasto otti aluksen palvelukseen luovutuspäivänä 1. lokakuuta 1972 nimellä Narcíso Monturiol (runkonumerolla S33). Espanja lunasti aluksen 18. marraskuuta 1974. Vuodesta 1975 alus makasi ankkurissa teknisten ongelmien vuoksi ja lopulta poistettiin alusluettelosta 30. huhtikuuta 1977.
Rahotep

Piirros steelasta, jossa Rahotep on kuvattu uhraamassa Osirikselle kahden takanaan olevan vainajan puolesta.
Rahotep oli Thebassa hallinnut 17. dynastiaan kuulunut faarao, joka hallitsi noin 1580–1576 eaa. tai 1616–1613 eaa. Hänen valtaistuinnimensä oli Sekhemre Wahkhau. Hän oli luultavasti 17. dynastian ensimmäinen faarao. Rahotep mainitaan Koptoksen ja Abydoksen steeloissa sekä Karnakin kuningasluettelossa.
Kanadan provinssit ja territoriot

Kanadan provinssit ja territoriot, sekä niiden pääkaupungit Kanadan kartalla.
Kanada on kymmenen provinssin ja kolmen territorion liittovaltio. Maan vuonna 1867 säädetty hallitusmuoto antaa provinsseille laajemman toimivallan ja oikeudet kuin territorioille, joita liittovaltion hallitus ohjaa.
Ontario, Quebec, New Brunswick ja Nova Scotia olivat Kanadan ensimmäiset provinssit, kun brittien pohjoisamerikkalaiset siirtokunnat yhdistyivät liittovaltioksi 1. heinäkuuta 1867, ja alkoivat vähitellen tulla riippumattomammaksi Yhdistyneestä kuningaskunnasta. Seuraavina kuutena vuotena Manitoba, Brittiläinen Kolumbia ja Prinssi Edwardin saari liittyivät maan provinsseiksi.
Hudson's Bay Company piti hallinnassaan suurta osaa läntisestä Kanadasta vuoteen 1870 saakka, jolloin alue siirtyi Kanadan hallitukselle muodostaen osan Luoteisterritorioista. 1. syyskuuta 1905 60° leveyspiirin etelänpuoleinen osa Luoteisterritorioista jakautui Albertaksi ja Saskatchewaniksi.
Vuonna 1869 Newfoundland päätti äänestyksessä pysyä brittiläisenä territoriona, koska alueella epäiltiin keskisen Kanadan olevan hallitsevassa asemassa verotukseen ja talouteen liittyvissä asioissa. Vuonna 1907 Newfoundland ja Labradorista tuli dominio, mutta vuonna 1933 alueen hallitus kaatui, ja toisen maailmansodan aikana Kanada huolehti sen puolustuksesta. Sodan aikana Newfoundlandin asema oli keskustelun kohteena, ja pienellä äänten enemmistöllä Newfoundland ja Labradorin asukkaat äänestivät kansanäänestyksessä liittovaltioon liittymisen puolesta vuonna 1948. 13. maaliskuuta 1949 siitä tuli Kanadan kymmenes provinssi.
Hallinto

Provinsseilla on paljon itsenäistä valtaa liittovaltion hallituksesta. Ne voivat muun muassa päättää moniin julkisiin toimintoihin, kuten terveydenhuoltoon, opetukseen, hyvinvointiin ja provinssin sisäiseen liikenteeseen kuuluvista asioista. Provinssit kustantavat nämä toiminnot liittovaltion hallitukselta saatavilla tulonsiirroilla ja omalla verotuksellaan. Liittovaltion hallitus voi suuremmalla verotus- ja rahankäyttövallallaan käyttää tulonsiirtoja vaikuttaakseen provinsseihin. Esimerkiksi saadakseen terveydenhuollolle tukea täytyy provinssien täyttää tietyt liittovaltion asettamat ehdot.
Provinssien ja territorioiden lakia säätävät elimet ovat yksikamarisia, toisin kuin kaksikamarinen Kanadan parlamentti. Alun perin muutamilla provinsseilla oli toinen kamari, lakia säätävä valtuusto, mutta viimeinenkin niistä lakkautettiin vuonna 1968.
Provinssin hallituksen johtaja, pääministeri (premier), on yleensä sen puolueen puheenjohtaja, jolla on eniten paikkoja hallituksessa. Provinssien lisäksi samanlainen järjestelmä on Yukonissa, mutta Luoteisterritorioissa ja Nunavutissa ei ole poliittisia puolueita territorioiden tasolla. Kuningattaren edustaja provinssissa on varakuvernööri, ja jokaisella territoriolla on puolestaan vastaavanlainen edustaja komissaari.
Jokainen territorio valitsee vain yhden jäsenen parlamenttiin, sekä yhden senaattorin. Parlamentin jäsenellä on täysi äänestysvalta. Territorioiden asukkailla on samat oikeudet kuin kaikilla muillakin kanadalaisilla.
Provinssit

| Provinssi> Provinssi.Provinssi | Omakielinen nimi / nimet> Omakielinen nimi / nimet.englanniksi | Omakielinen nimi / nimet> Omakielinen nimi / nimet.ranskaksi | Lippu> Lippu.Lippu | Vaakuna> Vaakuna.Vaakuna | Pääkaupunki> Pääkaupunki.Pääkaupunki | Suurin kaupunki> Suurin kaupunki.Suurin kaupunki | Liittyi liittovaltioon> Liittyi liittovaltioon.Liittyi liittovaltioon | Asukasluku (2024)> .Asukasluku (2024)..Asukasluku (2024). | Pinta-ala (km²)> maa-.maa- | Pinta-ala (km²)> vesi-.vesi- | Pinta-ala (km²)> kokonais-.kokonais- | Virallinen kieli> Virallinen kieli.Virallinen kieli |
| --- | --- | --- | --- | --- | --- | --- | --- | --- | --- | --- | --- | --- |
| Ontario | Ontario | Ontario |  |  | Toronto | Toronto | 1. heinäkuuta 1867 | 15 996 989 | 917 741 | 158 654 | 1 076 395 | englanti |
| Quebec | Québec | Québec |  |  | Québec | Montreal | 1. heinäkuuta 1867 | 9 030 684 | 1 356 128 | 185 928 | 1 542 056 | ranska |
| Nova Scotia | New Scotland | Nova Scotia Nouvelle-Écosse |  |  | Halifax | Halifax | 1. heinäkuuta 1867 | 1 072 545 | 53 338 | 1 946 | 55 284 | englanti |
| New Brunswick | New Brunswick |  Nouveau-Brunswick |  |  | Fredericton | Saint John | 1. heinäkuuta 1867 | 850 894 | 71 450 | 1 458 | 72 908 | englanti, ranska |
| Manitoba | Manitoba | Manitoba |  |  | Winnipeg | Winnipeg | 15. heinäkuuta 1870 | 1 484 135 | 553 556 | 94 241 | 647 797 | englanti, ranska (de facto) |
| Brittiläinen Kolumbia | British Columbia |  Colombie-Britannique |  |  | Victoria | Vancouver | 20. heinäkuuta 1871 | 5 646 467 | 925 186 | 19 549 | 944 735 | englanti |
| Prinssi Edwardin saari | Prince Edward Island |  Île-du-Prince-Édouard |  |  | Charlottetown | Charlottetown | 1. heinäkuuta 1873 | 177 081 | 5 660 | 0 | 5 660 | englanti |
| Saskatchewan | Saskatchewan | Saskatchewan |  |  | Regina | Saskatoon | 1. syyskuuta 1905 | 1 098 352 | 591 670 | 59 366 | 651 036 | englanti |
| Alberta | Alberta | Alberta |  |  | Edmonton | Calgary | 1. syyskuuta 1905 | 4 849 906 | 642 317 | 19 531 | 661 848 | englanti |
| Newfoundland ja Labrador | Newfoundland and Labrador |  Terre-Neuve-et-Labrador |  |  | St. John's | St. John's | 31. maaliskuuta 1949 | 541 391 | 373 872 | 31 340 | 405 212 | englanti |
Territoriot

| Territorio | Omakielinen nimi / nimet | Lippu | Vaakuna | Postitunnus/ ISO-tunnus | Muut lyhenteet | Pääkaupunki | Liittyi liittovaltioon | Asukasluku (2024) | Pinta-ala (km²)> maa- | Pinta-ala (km²)> vesi- | Pinta-ala (km²)> kokonais- | Virallinen kieli | UTC |
| --- | --- | --- | --- | --- | --- | --- | --- | --- | --- | --- | --- | --- | --- |
| Luoteisterritoriot | Northwest Territories Territoires du Nord-Ouest |  |  | NT | N.W.T., NWT | Yellowknife | 15. heinäkuuta 1870 | 44 920 | 1 183 085 | 163 021 | 1 346 106 | englanti, ranska, chipewya, cree, tli cho, gwich'in, slavey, inuktitut, inuvialuktun | -7 |
| Yukon | Yukon |  |  | YT | Y.T., YK | Whitehorse | 13. kesäkuuta 1898 | 45 750 | 474 391 | 8 052 | 482 443 | englanti, ranska | -7 |
| Nunavut | Nunavut |  |  | NU | Nvt. | Iqaluit | 1. huhtikuuta 1999 | 40 758 | 1 936 113 | 157 077 | 2 093 190 | inuktitut, inuinnaqtun, englanti, ranska | -5, -6, -7 |
Aiheesta muualla

Kuvia tai muita tiedostoja aiheesta Kanadan provinssit ja territoriot Wikimedia Commonsissa
New Holland

| New Holland |
| --- | --- |
 New Holland -merkin logo
Yritysmuoto:  osakeyhtiö
Perustettu:  1895
Lakkautettu:  2000 osaksi CNH Globalia
Toimitusjohtaja:  Franco Fusignani
Kotipaikka:  Torino, Italia
Toimiala:  maatalous- ja maanrakennuskoneiden valmistus
Tuotteet:  traktorit puimurit paalaimet
Emoyhtiö:  CNH Industrial (vuodesta 2013)
Kotisivu:  NewHolland.com
Infobox OKNimi-testi OK: 
New Holland on kansainvälisen CNH Industrial -yhtiön brändi, jolla valmistetaan maanrakennus- ja maatalouskoneita. New Holland Construction -tuotemerkillä myydään maanrakennuskoneita. New Holland Agriculture -tuotteisiin kuuluu muun muassa traktoreita, leikkuupuimureita ja paalaimia.
Historiaa

Merkin nimi johtuu Yhdysvaltain Pennsylvaniassa sijaitsevasta New Holland -nimisestä pikkukaupungista, jossa aikoinaan toimi New Holland Machine Company. Yrityksen perusti 1895 nuori mies nimeltä Abram Zimmerman ostettuaan sieltä hevostallin ja avattuaan sinne metallipajan. Ensimmäinen tuote oli viljamylly. Paalaimet tulivat tuotevalikoimaan 1930-luvun lopussa. Sperry Corporation (vuosina 1955–1979 Sperry Rand Corporation) hankki 1947 New Holland Machine Companyn omistukseensa.
New Holland Agriculture > Traktorit > Suomeen tuotavia traktoreita

New Hollandin mallit on nykyään nimetty niiden kokoluokan ja moottoritehon mukaan seuraavasti:
Boomer Teholuokka 40-50hv
T4 teholuokka 55-75hv
TD5 teholuokka 70-115 hv
T5 teholuokka 85-120 hv
T6 teholuokka 125-180 hv
T7 teholuokka 155-315 hv
T8 teholuokka 300-435 hv
T9 teholuokka 400-670 hv
New Holland Agriculture > Puimurit > Historiaa

Sekä Fiatagrilla että Fordilla oli myös leikkuupuimureita jonkin aikaa, kuitenkin eri valmistajien alihankintana tekemänä. Laverdan 20 vuotta kestänyt yhteistyö Fiat-ryhmän kanssa oli käynnistynyt vuonna
1981 ja 80-luvun puolivälissä Laverdat maalattiin Fiatagrin väreihin ja merkki vaihtui Fiatagriksi. Fiat-Allis osti ranskalaisen Braudin vuonna 1982 ja puimurituotanto tuolla merkillä päättyi vuonna 1985. 1965 Ford solmi markkinointisopimuksen maatalouskonevalmistaja Claasin kanssa, jonka myötä Claasin tekemiä puimureita alettiin Pohjois-Amerikassa myydä Ford-merkillä sinivalkoisiksi maalattuina. Fordin hankittua New Hollandin omistukseensa, sai se haltuunsa belgialaisen leikkuupuimurivalmistaja Claysonin merkiten puimureiden sopimusvalmistuksen loppumista Ford-nimellä. New Holland Clayson -puimureita valmistettiin vuoteen 1991 asti, jolloin vanha mallisto korvattiin uudella ja New Holland päätyi FiatAgrin omistukseen. Clayson-nimi jäi pois ja puimurit tunnettiin tästä eteenpäin New Holland-merkillä. 1998 New Holland hankki puolalaisen puimurivalmistaja Bizonin omistukseensa vahvistaen näin asemaansa leikkuupuimureiden tuotannossa. 1997 Fiatagri-merkkiset puimurit muuttuivat New Hollandeiksi.
New Holland Construction

Sekä Fiat että Ford olivat ennen yhteen sulautumistaan valmistaneet myös maansiirtokoneita. 1931 Fiat valmisti ensimmäisen tela-alustaisen traktorinsa ja 16 vuotta myöhemmin italialainen Mario Bruneri teki ensimmäisen hydraulisen kaivinkoneensa ja perusti SIMIT-yhtiön, jonka Fiat osti 1970. Richier-yritys oli jättimäinen maanrakennuskoneiden erikoisosaaja lukuisilla toimipisteillään Ranskassa. Jokainen sen tehtaista tuotti omia jäseniä Richier mallien tuoteperheestä 1890-luvun lopulta alkaen. 1971 Ford sai tilaisuuden ostaa konevalmistajan haltuunsa.
Vuonna 1974 Fiat osti maansiirtokonevalmistaja Alliksen osakkeista enemmistön muodostaen Fiat-Allis-yhteenliittymän. Italiassa näistä muodostettiin vuonna 1986 yhteenliittymä Fiat-Hitachi Excavators S.p.A. Vuonna 1988 Fiat-Allis ja Fiatagri yhdistyivät FiatGeotech S.p.A.:ksi, joka käsitti kaikki Fiatin maatalous- ja maansiirtokoneet. Ford päätti vuonna 1990 myydä Ford New Holland -maatalous- ja maansiirtokoneomistuksensa ja 1991 saavutti sopimuksen Fiat Groupin kanssa Ford New Hollandin myymisestä Fiat Geotechille.  Vuonna 1998 Fiatin tytäryhtiö New Holland hankki 75.1 % saksalaisen maansiirtokonevalmistaja O&K:n osakkeista.
Aiheesta muualla

Konedata.net - Myynnistä poistunut mallisto (traktorit)
Konedata.net - Myynnistä poistunut mallisto (puimurit)
Maahantuoja Agritek - Uudet mallisarjat Suomessa
New Holland - Kansainvälinen sivusto
CNH Industrial
New Holland TS 110
New Holland T7070 2009.
Super Steer järjestelmä verrattuna toisen valmistajan tuotteeseen.
New Holland TX68 -leikkuupuimuri
New Holland E145 -telakaivuri
Messiaaninen juutalaisuus

Messiaaninen juutalaisuus on vakiintunut nimike vapaakirkolliselle liikkeelle, joka yhdistää opissaan ja jumalanpalveluselämässään juutalaista traditiota kristilliseen teologiaan.
Alkukirkon ajoista asti on juutalaisia kääntynyt kristinuskoon. Messiaaniseksi juutalaisuudeksi kutsuttu juutalais-kristillinen liike alkoi muodostua kuitenkin vasta 1800-luvulla englanninkielisessä maailmassa luoden pohjan nykyajan messiaanisille liikkeille.
Kaikki kristinuskoa tunnustavat juutalaiset eivät suinkaan samastu messiaaniseen juutalaisuuteen, eivätkä kaikki messiaaniset juutalaiset samastu historialliseen kristinuskoon. Nimitystä "juutalaiskristitty" käytetään tavallisesti perinteisten kristillisten kirkkojen piirissä uskoaan harjoittavasta syntyperäisestä juutalaisesta, kun messiaanisilla juutalaisilla tarkoitetaan synagogassa kokoontuvia ja juutalaista kalenteria ja juutalaisia tapoja noudattavia Jeesukseen uskovia, olivatpa nämä etnisesti juutalaisia tai eivät. Termejä käytetään kuitenkin osin epäselvästi rinnakkain kun tarkoitetaan yleisesti Jeesukseen uskovia juutalaisia.
Messiaanisen liikkeen kannattajien lukumäärä oli vuonna 1998 noin 250 000 ympäri maailman. Se on kasvanut voimakkaasti varsinkin Yhdysvalloissa, Etelä-Afrikassa sekä Israelissa, missä seurakuntien jäsenlukua kasvattavat varsinkin paluumuuttolain kautta maahan saapuneet juutalais-kristilliset sekaperheet. Lukua on nykyään vaikea arvioida myös siksi, että suuri osa liikkeen kannattajista ei kuulu virallisesti mihinkään järjestäytyneeseen messiaaniseen seurakuntaan.
Uskonnollinen toiminta

Useimmat messiaaniset seurakunnat noudattavat perinteistä juutalaista synagogapalveluksen mallia (riittiä) esineistöineen, rukouksineen ja Tooran lukuineen, poikalapsille suoritetaan ympärileikkaus ja juutalaiset juhlapäivät vietetään perinteiden mukaisesti. Sen sijaan Tooran ohella pyhänä kirjana luetaan Uutta Testamenttia, hepreaksi Brit Hadasha. Toiset seurakunnat taas sitoutuvat väljemmin juutalaisiin perinteisiin ja ovat jumalanpalvelusmuodoissaan lähempänä vapaita kirkkokuntia.
Useimmat messiaaniset seurakunnat pidättäytyvät perinteisten kristillisten symbolien kuten ristin käytöstä ja sunnuntain sijasta juhlapäivänä vietetään sapattia. Kristillisen kirkon juhlia kuten joulua tai pääsiäistä ei vietetä seurakunnissa, joskin yksityiset jäsenet saattavat juhlia niitä perhepiirissä. Uskoville suoritetaan kristillisen käytännön mukainen upotuskaste ja ehtoollista vietetään UT:n asetuksen mukaisesti. Liikkeen hengelliset johtajat ovat koulutukseltaan pääosin eri evankelisten vapaiden suuntien pastoreita.lähde tarkemmin?
Suhde juutalaisuuteen

Perinteisen juutalaisuuden ja messiaanisuuden suhde ei ole ongelmaton. Suurin ero on Nasaretin Jeesuksen hyväksyminen messiaana ja Jumalan poikana kristillisen kolminaisuusopin mukaisesti. Juutalaisen uskon mukaan oppi kolmiyhteisestä jumalasta ei ole raamatullinen ja se sijoittuu siten sekä juutalaisuudelle että islamille ominaisen ehdottoman monoteismin ulkopuolelle. Kaikki perinteisen juutalaisuuden pääsuunnat (ortodoksit, konservatiivit, reformoidut) pitävät messiaanisia synagogia kristillisinä kirkkoina ja siten ei-juutalaisina yhteisöinä. Tämä on myös Israelin valtion virallinen kanta ja näin messiaanista juutalaisuutta avoimesti tunnustavat eivät kuulu esimerkiksi maan paluumuuttolain piiriin.
Osa messiaanisten seurakuntien jäsenistä on juutalaisia matrilineaarisen periaatteen mukaan. Näiden lisäksi on monia juutalais-kristillisistä seka-avioliitoista syntyneitä sekä niitä, joilla on jotain kautta juutalaisia perhesiteitä. Huomattava osa liikkeen kannattajista on kuitenkin ei-juutalaisperäisiä evankelisia kristittyjä, jotka tuntevat lähestyvänsä liikkeen kautta kristinuskon alkujuurta.
Oppi kolmiyhteisestä jumalasta muodostaa suurimman ongelman suhteessa Tooran opettamaan Jumalan ehdottomaan ykseyteen. Juutalaisen lain (halacha) mukaan kristityksi kääntyvä juutalainen kieltää yhden juutalaisen uskon peruspilareista ja syyllistyy epäjumalanpalvelukseen. Toiseen uskontoon kääntynyt juutalainen voi palata takaisin, koska hänen syvintä olemustaan, juutalaisuutta, ei voi peruuttaa. Tilanne on kuitenkin toinen juutalaisen naisen kohdalla: toiseen uskontoon kääntymisen jälkeen syntyneitä lapsia ei enää katsota juutalaisiksi. Jos jälkeläiset haluavat palata takaisin äidin vanhaan uskoon, on heidän suoritettava kääntymisprosessi samoin kuten kenen tahansa ei-juutalaisen.
Toisaalta tiedetään myös tapauksista, joissa messiaaninen seurakunta on vaatinut ei-juutalaista alkuperää olevaa kristittyä ympärileikkauttamaan itsensä voidakseen tulla kutsutuksi messiaaniseksi juutalaiseksi.
Juutalaislähetystyö

Messiaanisten seurakuntien toimintaan liittyy kiinteästi juutalaisten parissa tehtävä lähetystyö. Yksi näkyvimmistä järjestöistä on baptistipastori Moishe Rosenin 1973 perustama Jews for Jesus -liike.
Aiheesta muualla

Juutalaislähetystyö
Jews for Jesus
Anti-missionäärijärjestöjä
Messiahpage (Arkistoitu – Internet Archive)
Messiahtruth
Outreach Judaism
Historiaa
The Ascendance of "Messianic Judaism" in the Context of "Hebrew Christianity" (Arkistoitu – Internet Archive)
Intef VII

Intef VII:n puuarkku
Intef VII oli Thebassa hallinnut ja 17. dynastiaan kuulunut faarao, joka oli faaraona lyhyen aikaa veljensä Intef VI:n jälkeen noin vuonna 1548 eaa. tai 1560 eaa. Intef VII on saatettu murhata. Hänen valtaistuinnimensä  oli Sekhemre Herwhormaat (Voimakas Re ; joka on tyytyväinen, Maat).
Pefkochóri

| Pefkochóri Πευκοχώρι |
| --- | --- |
 Pefkochórin kylää.
 Pefkochóri
 Koordinaatit: 39°59′18″N, 23°36′50″E 
Valtio:  Kreikka
Alue:  Keski-Makedonia
Alueyksikkö:  Chalkidikí
Kunta:  Kassándra
Kunnallisyksikkö:  Pallíni
Hallinto:  
 – Asutustyyppi:  kylä
 – Kallikrates-koodi:  1303020501
Väkiluku (2011):  1 931
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pefkochóri (kreik. Πευκοχώρι; myös transl. Pefkohóri) on Kreikan kylä, joka kuuluu hallinnollisesti Kassándran kuntaan, Chalkidikín alueyksikköön ja Keski-Makedonian alueeseen. Sen väkiluku on 1 931 (vuonna 2011).
Pefkochórin rantaa.
Pefkochórin kylä sijaitsee Chalkidikín niemimaan läntisimmän niemen Kassándran itärannikolla eli Toronaíoslahden rannalla noin 105 kilometriä kaakkoon Thessalonikista. Kylä on kesäisin suosittua turistialuetta.
Pefkochóri muodostaa myös laajemman kyläyhdyskunnan (Τοπική Κοινότητα Πευκοχωρίου, Topikí Koinótita Pefkochoríou), johon kuuluvat varsinaisen Pefkochórin kylän lisäksi kylät Léfkes ja Panórama. Koko yhdyskunnan väkiluku on 1 962.
Aiemmin kylä kuului Pallínin kuntaan ja vuodesta 2011 lähtien Kassándran kunnan Pallínin kunnallisyksikköön.
Aiheesta muualla

Kuvia tai muita tiedostoja aiheesta Pefkochóri Wikimedia Commonsissa
Libyan kansalliskirjasto

| Libyan kansalliskirjasto> دار الكتب الوطنية - ليبيا |
| --- | --- |
Osoite:  Bengasi, Libya
Sijainti:  Bengasi, Libya
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Libyan kansalliskirjasto (arab. دار الكتب الوطنية - ليبيا‎) on Bengasin kaupungissa toimiva Libyan kansalliskirjasto.
Kansalliskirjasto perustettiin vuonna 1972.
Aiheesta muualla

أزمة الكتاب في دار الكتب الوطنية بليبيا (arabiaksi) (aljazeera.net)
Pedon kynnet

| Pedon kynnet Sani |
| --- | --- | --- |

Studioalbumin tiedot
 Julkaistu: 29. elokuuta 2007
 Formaatti: CD, digitaalinen
 Tyylilaji: pop
 Kesto: 39.04
 Levy-yhtiö: EMI
Sanin muut julkaisut
| Kaikki laulut 2005 | Pedon kynnet 2007 | Aulanko 2014 |
Pedon kynnet on Sanin toinen sooloalbumi, joka julkaistiin 29. elokuuta 2007. Albumi ei sijoittunut lainkaan Suomen viralliselle albumilistalle.
Albumin ensimmäinen single ”Pedon kynnet” julkaistiin 14. maaliskuuta 2007. Myöhemmin albumilta julkaistiin myös singlet ”Jumalat nuo” ja ”Helmiketju”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Pedon kynnet | Maki Kolehmainen, Sani, Vera | 3.35 |  |  |  |  |  |  |
| 2. | Silta | Leri Leskinen, Mikko Karjalainen | 3.40 |  |  |  |  |  |  |
| 3. | Helmiketju | Alex Ojasti, Sani | 4.24 |  |  |  |  |  |  |
| 4. | Rosettan kivi | Maki Kolehmainen, Vera | 4.18 |  |  |  |  |  |  |
| 5. | Jumalat nuo | Maki Kolehmainen, Tracy Lipp, Jimmy Wahlsten, Mariska | 4.01 |  |  |  |  |  |  |
| 6. | Varjoton | Maki Kolehmainen, Mikko Karjalainen | 3.13 |  |  |  |  |  |  |
| 7. | Horisontti heiluu | Maki Kolehmainen, Mikko Karjalainen | 4.33 |  |  |  |  |  |  |
| 8. | Nukkelapsi | Maki Kolehmainen, Chris Lindsey, Tracy Lipp, Pekka Tegelman | 3.38 |  |  |  |  |  |  |
| 9. | Sanotuksi sait | Maki Kolehmainen, Viktor Drobysh, Tracy Lipp, Sani, Vera | 3.47 |  |  |  |  |  |  |
| 10. | Etenen hiljaa | Alex Ojasti, Sani | 4.22 |  |  |  |  |  |  |
Arvostelut

Dome.fi:
Stara.fi:
V2.fi: